Bisedimet SHBA-Kinë, zyrtarët amerikanë optimistë
Analistët: Mosmarrëveshje mund të lindin në diskutimet e çështjeve ekonomike, pas debateve mbi sigurinë kibernetike
Ndërsa Shtetet e Bashkuara dhe Kina fillojnë sot raundin e pestë të dialogut strategjik dhe ekonomik, zyrtarë të lartë amerikanë janë optimistë se të dyja palët do të bien dakord të bashkëpunojnë në një sërë çështjesh strategjike. Por analistët thonë se mosmarrëveshje të mëdha mund të dalin në diskutimet e çështjeve ekonomike, fushë në të cilën konkurenca e ashpër mes dy vendeve ka dalë në pah nga debatet lidhur me sigurinë kibernetike. Raundi i sotëm i bisedimeve zhvillohet ndërkohë që tregu i punës në Shtetet e Bashkuara po jep shenja përmirësimi të vazhdueshëm, ndërsa ekonomia e Kinës duket se po përkeqësohet. George Haley, autor i dy librave mbi Kinën, thotë se industritë kineze kanë kapacitete shumë të mëdha. Kapacitetet tepër të mëdha, rënia e kërkesës dhe papunësia e lartë mund të përbëjnë kërcënim real ndaj stabilitetit ekonomik dhe shoqëror, tani që kompanitë kineze përballen me sfida në rritje për të siguruar fitime: Zoti Wei dhe të tjerë besojnë se simptomat e problemeve të tanishme ekonomike të Kinës i kanë rrënjët në të ashtuquajturin “model kinez i zhvillimit", i cili drejtohet dhe kontrollohet kryesisht nga shteti në vend që të mbështetet tek nismat e qytetarëve dhe mekanizmat e tregut. Ndërkohë, akuzat për pjesëmarrjen e shtetit kinez në spiunazhin ekonomik nëpërmjet ndërhyrjeve kibernetike kanë qënë në qendër të ankesave të Uashingtonit ndaj Pekinit që prej fillimit të këtij viti. Ja ç'thotë Michael Hayden ish drejtor i CIA dhe i Agjencisë Kombëtare të Zbulimit. Në takimet dypalëshe që u zhvilluan para një muaji në Kaliforni, Presidenti Xi Jinping u shpreh me tone optimiste lidhur me mundësinë e bashkëpunimit mes Shteteve të Bashkuara dhe Kinës në sigurinë kibernetike. Por analistët thonë se do të jetë e vështirë që siguria kibernetike të bëhet një “pikë e rëndësishme” në marrëdhëniet amerikano-kineze dhe që investimet e huaja në Kinë të mos ndryshojnë nëse Pekini nuk heq dorë nga spiunazhi dhe vjedhja në sektorin aekonomik. Në të njëjtën kohë, analistët thonë se Shtetet e Bashkuara janë të vendosura të mbrojnë dhe të ruajnë avantazhin e tyre konkurues në shkencë dhe teknologji. Nën presidenti amerikan Joe Biden hap sot dialogun strategjik dhe ekonomik, i cili përfundon të enjten me një deklaratë të përbashkët.